open-index/open-wikipedia-markdown huggingface dataset:
אנישוארה קושמיר-סטנצ'ו

**אנישוארה קושמיר-סטנצ'ו** (ברומנית: **Anișoara Cușmir-Stanciu** נולדה ב-28 ביוני 1962) היא אתלטית רומניה בעברה. היא אלופה אולימפית (לוס אנג'לס 1984), סגנית אלופת עולם (הלסינקי 1983) ושיאנית עולם (1983 - 1985) בקפיצה לרוחק.

## ביוגרפיה
קושמיר-סטנצ'ו נולדה בבראילה.

### 1981
באוניברסיאדה שנערכה בבוקרשט, רומניה בשנת 1981 זכתה קושמיר-סטנצ'ו במדליית כסף בקפיצה לרוחק בתוצאה של 6.77 מטר.

### 1982
#### שיאנית עולם
בתחרות שנערכה בבוקרשט, רומניה ב-1 באוגוסט 1982 קבעה קושמיר-סטנצ'ו בקפיצה לרוחק שיא עולם חדש של 7.15 מטר, שיפור לשיא בן ה-4 שנים של וילמה ברדוסקיינה מברית המועצות (7.09 מטר). שיאה זה החזיק מעמד מספר דקות ונשבר על ידי בת ארצה ואלי יונסקו (7.20 מטר). חודש לאחר מכן, באליפות אירופה שנערכה באתונה, יוון בספטמבר אותה שנה היא זכתה במדליית כסף בקפיצה לרוחק בתוצאה של 6.73 מטר, אחרי ואלי יונסקו (6.79 מטר) ולפני ילנה איבנובה מברית המועצות (6.73 מטר).

### 1983
בתחרות שנערכה בבוקרשט ב-15 במאי 1983 קבעה קושמיר-סטנצ'ו בקפיצה לרוחק שיא עולם חדש של 7.21 מטר. חודש לאחר מכן, בתחרות שנערכה אף היא בבוקרשט ב-4 ביוני היא שיפרה פעמיים את שיאה העולמי, 7.27 מטר ו-7.43 מטר. שיא זה החזיק מעמד שנתיים ו-3 חודשים ונשבר על ידי הייקה דרקסלר ממזרח גרמניה (7.44 מטר). חודש לאחר מכן, באוניברסיאדה שנערכה באדמונטון קנדה ביולי היא זכתה במדליית זהב בקפיצה לרוחק בתוצאה של 7.06 מטר.

#### סגנית אלופת העולם
חודש לאחר מכן, באליפות העולם הראשונה באתלטיקה שנערכה בהלסינקי, פינלנד באוגוסט אותה שנה זכתה קושמיר-סטנצ'ו במדליית כסף בקפיצה לרוחק בתוצאה של 7.15 מטר, אחרי הייקה דרקסלר (7.27 מטר) ולפני קרול לואיס מארצות הברית (7.04 מטר).

### 1984
#### אלופה אולימפית
באולימפיאדת לוס אנג'לס (1984) זכתה קושמיר-סטנצ'ו במדליית זהב בקפיצה לרוחק בתוצאה של 6.96 מטר, לפני ואלי יונסקו (6.81 מטר) וסוזן הירנשו מבריטניה (6.80 מטר).

## שיאים אישיים
### אצטדיון
* קפיצה לרוחק: 7.43 מטר (1983), **שיא עולם בעבר**

### אולם
* קפיצה לרוחק: 6.94 מטר (1983)

## קישורים חיצוניים

## הערות שוליים

קטגוריה:אלופות האוניברסיאדה: אתלטיות
קטגוריה:אתלטיות באולימפיאדת לוס אנג'לס (1984)
קטגוריה:בראילה: אישים
קטגוריה:שיאניות עולם רומניות: אתלטיקה
קטגוריה:אלופות אולימפיות רומניות: אתלטיקה
קטגוריה:אלופות אולימפיות: קפיצה לרוחק
קטגוריה:רומניות שנולדו ב-1962
קטגוריה:רומנים שנולדו ב-1962
פיוצ'ר בס

**פיוצ'ר בס** (באנגלית: **Future bass**; תרגום חופשי: בס עתידני) הוא סגנון מוזיקה אלקטרונית שהתפתח בבריטניה, בארצות הברית, בסין וביפן בתחילת שנות האלפיים.

## תיאור
פיוצ'ר בס מורכב ברובו מצלילים ומקצבים המזכירים או מיוצרים בידי סינתיסייזר. הסגנון מורכב מבאס ליין קשה, ולרוב מתאפיין בקצב של 120–140 פעימות לדקה. בנוסף, הסגנון לרוב מתאפיין בגלים מסוריים (גל שן מסור) וגלי קול מרובעים. הפיוצ'ר בס מכיל צלילים עדינים יחסית לסגנונות EDM אחרים ובעל טון גבוה.

## מקורות
הפיוצ'ר באס מכיל אלמנטים של סגנונות מוזיקה אלקטרונית אחרים, כגון טראפ, פוטוורק וגראז' בריטי. הפיוצ'ר באס מהווה אחד מהשלבים בהתפתחותו של סגנון פוסט-דאבסטפ.

## פופולריות
הפיוצ'ר באס אינו סגנון המאופיין עם מוזיקת הפופ והמיינסטרים. הוא מהווה מוזיקת שוליים ולרוב מושמע בידי דיג'יאים ויוצרי מוזיקה אלקטרונית. עם זאת, ישנן חברות הוצאת מוזיקה אלקטרונית, כגון Monstercat, המוציאות טרקים של פיוצ'ר בס.

## קישורים חיצוניים

קטגוריה:מוזיקה אלקטרונית
עונת 1982/1983 בליגה הארצית

**עונת 1982/1983 בליגה הארצית** הייתה העונה השביעית של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. בתום העונה סיימה בית"ר תל אביב במקום הראשון ועלתה לעונת 1983/1984 לליגה לאומית לצד הכח רמת גן, ומכבי רמת עמידר שסיימו במקום השני והשלישי בהתאמה.

מכבי שפרעם, הפועל עכו והפועל תל חנן ירדו לליגה השלישית.

## טבלת הליגה
 

## קישורים חיצוניים
* טבלת התחרות
* טבלת הליגה - דף 30

קטגוריה:עונות בליגת המשנה בכדורגל בישראל
קטגוריה:1982 בישראל: כדורגל
קטגוריה:1983 בישראל: כדורגל
צ'ינציה דה פונטי

**צ'ינציה דה פונטי** (באיטלקית: **Cinzia De Ponti**; נולדה ב-3 באוקטובר 1960) היא שחקנית קולנוע, דוגמנית ומנחת טלוויזיה איטלקייה.

## ביוגרפיה
דה פונטי נולדה בעיר פסקארה שבאיטליה. בעת שהייתה סטודנטית למשפטים זכתה בשנת 1979 בתחרות "מיס איטליה". בשנת 1982 זכתה בתחרות "מיס תבל האיטלקייה", ובכך נבחרה לייצג את איטליה בתחרות מיס תבל, שם זכתה בתואר סגנית שנייה.

במהלך שנות השמונים והתשעים הופיעה בתפקידים הראשיים בסרטים רבים בקולנוע האיטלקי והירבתה להופיע בסרטי קומדיה. ב-1987 שיחקה בסרט הספגטי "האפאצ'י הלבן" לצד לולה פורנר, מיס ספרד של שנת 1979.

כמו כן שימשה כמנחה בטלוויזיה.

## קישורים חיצוניים

קטגוריה:משתתפות בתחרות מיס תבל 1982
קטגוריה:זוכות מיס איטליה
קטגוריה:שחקניות קולנוע וטלוויזיה איטלקיות
קטגוריה:דוגמניות איטלקיות
קטגוריה:איטלקיות שנולדו ב-1960
קטגוריה:איטלקים שנולדו ב-1960
עונת 1983/1984 בליגה הארצית

**עונת 1983/1984 בליגה הארצית** הייתה העונה השמינית של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. את העונה סיימה הפועל חיפה במקום הראשון ועלתה לעונת 1984/1985 בליגה לאומית, לצד הפועל כפר סבא והפועל פתח תקווה שסיימו אחריה בהתאמה.

הפועל בית שאן, הפועל נצרת עילית והפועל בית שמש ירדו לליגה השלישית.

## טבלת הליגה
 

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1983 בישראל: כדורגל
קטגוריה:1984 בישראל: כדורגל
קטגוריה:תחרויות כדורגל ב-1983
קטגוריה:תחרויות כדורגל ב-1984
אלכסנדר קוצ'ין

**אלכסנדר סטפָּנֹוביץ' קוּצ'ין** (ברוסית: Александр Степанович Кучин;  1888 באונגה, ארכנגלסק - 1913? במקום לא ידוע בים קארה) היה אוקיינוגרף רוסי וחוקר החוג הארקטי.
## חייו
קוצ'ין, שבא ממשפחה דלת-אמצעים, התחיל לשרת כימאי באונייה נורווגית כבר בגיל שבע-עשרה. בשנת 1907 עבד קוצ'ין בברגן, בתחנה ביולוגית נורווגית, והיה לסטודנט באוקיינוגרפיה אצל המומחה בתחום, פרופסור ביורן ביאלאנד הנסן. השפה הנורווגית התחבבה על הצעיר והוא השתלט עליה תוך שנה. התלהבותו לשפה זו הייתה כה גדולה, עד שחיבר "מילון רוסי-נורווגי קטן" («Малый русско-норвежский словарь») כדי לשתף את בני ארצו בידע שרכש.

בשנים 1910–1911 היה אלכסנדר קוצ'ין הזר היחיד במשלחת הקוטב הדרומי של רואלד אמונדסן, באונייה פראם. הוא ערך תצפיות רבות באוקיינוס הדרומי כאוקיינוגרף וכנווט. אחרי שובו לנורווגיה, בדצמבר 1911, נשא אלכסנדר קוצ'ין לאישה את בתו בת ה-18 של עיתונאי נורווגי חשוב.

בשנת 1912 חזר קוצ'ין לרוסיה, שם הצטרף למשלחת של ולדימיר רוסאנוב כרב חובל של הספינה "הרקולס". מטרת המשלחת הייתה לבחון את פוטנציאל כריית הפחם בארכיפלג סוולבארד. המשלחת הפליגה מפולייארני, בקרבת מורמנסק ב-26 ביוני. הצוות כלל שלושה-עשר גברים ואישה אחת, ארוסתו הצרפתיה של רוסאנוב. מלבד רוסאנוב היו במשלחת עוד גאולוג וזואולוג.

בסיום קיץ של עבודת שדה מוצלחת מאוד, חזרו שלושה מחברי המשלחת (הגאולוג, הזואולוג ורב-המלחים של הספינה) לרוסיה דרך גרנפיורדן בנורווגיה. שאר העשרה, ובהם רב החובל אלכסנדר קוצ'ין, יצאו עם רוסאנוב, בלי להתייעץ עם הרשויות בסנקט פטרבורג, להרפתקה פזיזה ביותר, בניסיון להגיע אל האוקיינוס השקט דרך נתיב הים הצפוני. אבל ספינתם, "הרקולס", הייתה קטנה מדי למשלחת מן הסוג שרוסאנוב ראה בעיני רוחו.

הידיעה האחרונה על משלחת רוסאנוב הייתה כלולה במברק, שנמסר במאטוצ'קין שאר בנוביה זמליה והגיע לסנקט פטרבורג ב-27 בספטמבר 1912. במברק הודיע רוסאנוב, שבכוונתו להקיף את הקצה הצפוני של נוביה זמליה ולפנות מזרחה בים קארה, אבל דבר לא נודע על גורלה של ה"הרקולס" ואנשיה לאחר זאת. הספינה נעלמה ללא זכר בשנה שלאחריה, מעבר לחוף הצפוני של סיביר.

ממוזער|הסקונר של משלחת רוסאנוב, "הרקולס"

בשנים 1914–1915 הופקדה המשימה הבלתי-אפשרית כמעט של חיפוש משלחת רוסאנוב (ובד בבד את רב החובל ברוסילוב, שנעלם באופן דומה עם משלחת אחרת) בידי אוטו סוורדרופ, באונייה "אקליפס". מאמציו עלו בתוהו.

בשנת 1937 ארגן המכון הארקטי של ברית המועצות משלחת אל ארכיפלג נורדנשלד על הספינה "טורוס". שרידים של המשלחת בספינה "הרקולס", שגורלה נגזר בשנים 1912–1913, נמצאו על אחד מאיי מונה ובאי פופובה צ'וקצ'ינה, ב-'56 74° צפון, '18 86° מזרח.

שני איונים קטנים סמוך לארץ פרנץ יוזף נקראו על שם אלכסנדר קוצ'ין. אשתו הנורווגית של קוצ'ין מתה בשנת 1987.

## כתבים

«Малый русско-норвежский словарь» (“Small Russian–Norwegian dictionary”), 1907


## הערות שוליים

קטגוריה:אנטארקטיקה: מגלי היבשת
קטגוריה:חוקרי האזור הארקטי
קטגוריה:מגלי ארצות רוסים
קטגוריה:מגלי ארצות נורווגים
קטגוריה:רבי חובלים
קטגוריה:רוסים שנולדו ב-1888
קטגוריה:נפטרים ב-1913
קרנס

**קרנס** (בגרמנית: **Kerns**) הוא כפר בקנטון אובוולדן שבשווייץ. אוכלוסיית קרנס מנתה בסוף 2014 6,000 תושבים.

## היסטוריה
קרנס מוזכר לראשונה במסמך משנת 1036 בשם Chernz, למרות שאזכור זה הוא למעשה מהמאה ה-14 והוא העתק של המסמך המקורי. לאחר 1101 מוזכר היישוב בדרך כלל בשם Chernes.

שטחו של קרנס נכון לשנת 2006 הוא 92.6 קמ"ר. מתוך שטח זה, 46.7% משמשים למטרות חקלאיות, 28.8% הוא שטח מיוער, 2.5% הוא שטח מיושב או דרכים ו-21.9% הוא שטחי נהרות קרחונים או הרים.

היישוב ממוקם על גבי טרסה על המורדות הדרום-מערביים של הרי שטנסרהורן וארביגרט בעמקים סרנרטל ומלכטל. זהו היישוב הגבוה ביותר בקנטון.

האתרים החשובים בקרנס הם: הקפלה של ניקולאוזן הקדוש, הגשר העתיק Hohe Brücke וכנסיית עולי הרגל, מלכטל. אתר הסקי מלכזי-פרוט והאגם מלכזי, הם חלק משטחו המוניציפלי של הכפר. מעל הכפר, בגובה של 1,976 מטר מעל פני הים ממוקם מאגר המים טנזי.

## קישורים חיצוניים

* 

## הערות שוליים

קטגוריה:אובוולדן: ערים
אליפות העולם באתלטיקה באולם 2016

**[[אליפות העולם באתלטיקה באולם|אליפות העולם באתלטיקה באולם ה-16]]** נערכה בין ה-17 במרץ ל-20 במרץ 2016 בפורטלנד, אורגון שבארצות הברית. באליפות נערכו 26 תחרויות (13 לנשים ו-13 לגברים) בהשתתפות 148 מדינות ו-547 אתלטים.

האתלטים של רוסיה הורחקו מאליפות זו בשל אימרוץ מרובה של ספורטאיה.

**[[ארצות הברית]]** המארחת זכתה באליפות באופן גורף לאחר שזכתה ב-13 מדליות זהב מתוך 26 מדליות שחולקו, 6 מדליות כסף, 4 מדליות ארד ו-23 מדליות בסך הכל.

**[[בריאן תיסן-איטון]]** () ו**[[אשטון איטון]]** () זוג נשוי, זכו כל אחד במדליית זהב בקרב רב.

## שיאי עולם
אף שיא עולם לא נקבע באליפות זו.

### שיאי אליפות
שני שיאי אליפות נשברו, ביומה הראשון של האליפות, אחד לנשים ואחד לגברים.
* **[[ג'ן שור]]** (), קבעה בקפיצה במוט שיא אליפות חדש של 4.90 מטר.
* **[[רנו לאבילני]]** (), קבע בקפיצה במוט שיא אליפות חדש של 6.02 מטר.

## האתלטיות המצטיינות באליפות
* **[[אשלי ספנסר]]** (), הייתה לאתלטית היחידה שזכתה בשתי מדליות, זהב וכסף. מדליית זהב, בריצת שליחות 4x400 מטר ומדליית כסף, בריצת 400 מטר.
* **[[בריטני ריס]]** (), זכתה בפעם השלישית במדליית זהב בקפיצה לרוחק.
* **[[גנזבה דיבאבה]]** (), הגנה על תוארה בריצת 3000 מטר וזכתה בפעם השלישית במדליית זהב.
* **[[ניה אלי]]** (), הגנה על תוארה בריצת 60 מטר משוכות.
* **[[נטשה הייסטינגס]]** (), זכתה בפעם השלישית במדליית זהב בריצת 4x400 מטר

## האתלטים המצטיינים באליפות
* **[[אשטון איטון]]** (), זכה בפעם השלישית ברציפות בקרב שבע.
* **[[פאבל מסלק]]** (), הגן על תוארו בריצת 400 מטר.
* **[[רנו לאבילני]]** (), זכה בפעם השנייה בקפיצה במוט.

## תוצאות התחרויות
### נשים
#### מקצועות המסלול
[ממוזער|שמאל|מימין: [אליין תומפסון-הרה|אליין תומפסון, ברברה פייר  ודפנה סחיפרס הזוכות במדליות בריצת 60 מטר]]
[ממוזער|שמאל|קמי אדקויה מ[בחריין (מלפנים), מנצחת ריצת 400 מטר]] 

#### מקצועות השדה

### גברים
#### מקצועות המסלול

#### מקצועות השדה

## טבלת המדליות

## קישורים חיצוניים

* 

2016
קטגוריה:2016 בספורט
קטגוריה:ארצות הברית: תחרויות אתלטיקה
קטגוריה:פורטלנד: ספורט
קטגוריה:אורגון: היסטוריה
קטגוריה:2016 בארצות הברית: ספורט
קולובוס

שמאל|ממוזער|205px|לצאצאי הקולובוס פרווה לבנה
**קולובוס** (שם מדעי: *Colobus*) הוא סוג של קופים ממשפחת קופים בעלי זנב החיים באפריקה, הקרובים לסוג קולובוס אדום. מקור השם "קולובוס" במילה היוונית (κολοβός) שפירושה "קטום", ונובע מהאגודל הקטום המאפיין את הקופים מסוג זה.

## מאפיינים
קופי קולובוס צמחוניים וניזונים מעלים, פירות, פרחים וזרדים. בשל תזונתם הצמחית יש להם תפקיד חשוב בהפצת זרעים. בתי הגידול שלהם כוללים יערות צפופים וערבות עשב מיוערות. לקופים אלו מערכת עיכול דומה למערכת עיכול של מעלי גירה, והיא מאפשרת להם לאכלס נישות שבהן פרימטים אחרים אינם מסוגלים לחיות.
קופי הקולובוס חיים בקבוצות טריטוריאליות המונות כתשעה פרטים, זכר אחד ומספר נקבות וצאצאיהן. הצאצאים בעלי פרווה לבנה לחלוטין. בקרב קופים אלו נצפתה תופעה של טיפול בצאצאים על ידי פרטים בקבוצה שאינם האם הביולוגית. קופי הקולובוס מהווים טרף עבור טורפים רבים ביער, ובנוסף נשקפת להם סכנה בשל ציד, כריתת עצים והרס בית הגידול הטבעי שלהם.

## מינים
בסוג זה של קופים חמישה מינים ולפחות שמונה תת-מינים:
*קולובוס שחור (*C. satanas*)
**קולובוס שחור גבוני (*C. s. anthracinus*)
**קולובוס שחור ביוקו (*C. s. Satanas*)
*קולובוס אנגולי (*C. angolensis*)
**קולובוס אנגולי ע"ש סקלייטר (*C. a. angolensis*)
**קולובוס אנגולי ע"ש פאוול-קוטון (*C. a. cottoni*)
**קולובוס אנגולי ע"ש אדולף פרידריך או קולובוס רוונזורי (*C. a. ruwenzorii*)
**קולובוס אנגולי ע"ש קורדייה (*C. a. cordieri*)
**קולובוס אנגולי ע"ש פריגוגין (*C. a. prigoginei*)
**קולובוס אנגולי ע"ש פיטרס או קולובוס טנזני (*C. a. palliatus*)
*קולובוס מלכותי (*C. polykomos*)
*קולובוס דובי (*C. vellerosus*)
*קולובוס גרזה (*C. guereza*)

## גלריה

קובץ:Mantelaffe-mit-Baby-Zoo-Muenster.jpg|קולובוס גרזה
קובץ:Colubus Monkey 005.jpg|קולובוס אנגולי
קובץ:Colobus Monkey - Marwell Wildlife.jpg|קולובוס מלכותי


## קישורים חיצוניים

* 
* 
קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:קולובים
אלפנך

**אלפנך** (בגרמנית: **Alpnach**) הוא כפר בקנטון אובוולדן שבשווייץ. שטחו המוניציפלי כולל את הכפרים אלפנך דורף, אלפנך שטט ושוריד.
## היסטוריה
הכפר מוזכר לראשונה במקור משנת 870 לערך בשם Alpenacho.

שטח הכפר, נכון ל-2006 הוא 53.8 קמ"ר. מתוכם 32.1% משמשים למטרות חקלאיות, 54.1% מיוערים, 5% הוא שטח מיושב או משמש לדרכים ו-8.9% הוא שטחי נהרות קרחונים הוא הרים.

היישוב ממוקם על הרמות שמעל שני נחלים, השלייר הגדול והשלייר הקטן. במהלך אמצע המאה ה-19 היה הכפר יישוב ליניארי ובמאה ה-20 הוא התרחב והיה ליישוב בלתי מתוכנן וצפוף שנבנה סביב לכיכר המרכזית.

נכון לסוף שנת 2014 מונה אוכלוסיית הכפר 5,384 תושבים.

את הכפר משרתות שתי תחנות רכבת הנמצאות על קו ברינינג העובר בו בדרכו מלוצרן לאינטרלאקן. כמו יוצאת מן הכפר הרכבת אל הר פילאטוס, שהיא רכבת גלגלי השיניים התלולה בעולם והוא מקושר בקו שיט המספק אמצעי תחבורה חלופי מלוצרן אל היישובים על חופה של ימת ארבעת הקנטונים. אטרקציות נוספות בכפר הם שרידי אחוזה רומית ובית דפוס המופעל ידנית.

## קישורים חיצוניים

* 

## הערות שוליים

קטגוריה:אובוולדן: ערים
עונת 1985/1986 בליגה הארצית

**עונת 1985/1986 בליגה הארצית** הייתה העונה העשירית של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. את העונה סיימה בית"ר נתניה במקום הראשון והעפילה לעונת 1986/1987 בליגה לאומית לצד בית"ר תל אביב והפועל לוד שסיימו אחריה בהתאמה.

הפועל רמת השרון, הפועל בית שמש ובית"ר חיפה ירדו לליגה השלישית. ירידתה של רמת השרון נקבעה במחזור האחרון לאחר שנוצחה בקרב ראש בראש נגד הירידה במחזור הסיום מול הכח מכבי רמת גן באצטדיון וינטר. הכח הייתה חייבת ניצחון ואילו לרמת השרון היה מספיק תיקו. במשחק הזה ניצחה הכח רמת גן בתוצאה 0-3.

ישראל פוגל מבית"ר נתניה שכבש 17 שערים היה מלך השערים של העונה.

## טבלת הליגה
 

## קישורים חיצוניים
* נתוני העונה

קטגוריה:עונות בליגת המשנה בכדורגל בישראל
קטגוריה:1985 בישראל: כדורגל
קטגוריה:תחרויות כדורגל ב-1985
קטגוריה:1986 בישראל: כדורגל
קטגוריה:תחרויות כדורגל ב-1986
לוסי פאנץ'

**לוסי אליס טי. פאנץ**' (באנגלית: **Lucy Alice T. Punch;** נולדה ב-30 בדצמבר 1977) היא שחקנית קולנוע, תיאטרון וטלוויזיה אנגלייה. בקולנוע השתתפה בסרטים "שוטרים לוהטים", "אידיוט מושלם", "כשתפגשי זר גבוה ומסתורי", "מורה רעה" ו"אל תוך היער". 

מוכרת גם מתפקידה בתור אסמה סקוולור בסדרת הדרמה הקומית השחורה של נטפליקס, "סדרה של צרות".

## ביוגרפיה
פאנץ' נולדה בלונדון. היא למדה בבתי ספר פרטיים גודולפין , ואחר כך בבית הספר לאטימר . מ-1993 ועד 1997 הופיעה עם התיאטרון הלאומי לנוער . היא למדה קורס בקולג' האוניברסיטאי של לונדון אבל עזבה את הלימודים כדי להיות שחקנית.

הופעת הבכורה של פאנץ' הייתה ב-1998 בפרק בסדרה "ההרפתקאות החדשות של רובין הוד". בטלוויזיה שיחקה בתפקיד בתה הנאיבית של אליסון סטדמן בסדרה הקומית קצרת הימים "שיאכלו עוגות" בכיכובן של פרנץ' וסונדרס. היא כיכבה בתפקיד שחקנית כדורגל בתוכנית הטלוויזיה לילדים "Renford Rejects", והופיעה בתפקיד מליסה טאונסנד בפרק בסדרה הבלשית "רציחות במידסומר".

בשנת 2000 הופיעה פאנץ' לראשונה על במת התיאטרון בתפקיד איליין בעיבוד של טרי ג'ונסון לווסט אנד של סרט הקולנוע "הבוגר". עוד בתיאטרון שיחקה בתיאטרון רויאל קורט ובתיאטרון בוש, שניהם בלונדון.

ב-2004 שיחקה פאנץ' בתפקיד פקידת הקבלה איליין דנהם בסדרת הטלוויזיה "דוק מרטין". היא הופיעה ב-11 פרקים ראשונים בתוכנית הטלוויזיה "הכיתה". ב-2006 זכתה בפרס השחקנית הטובה ביותר בפסטיבל הסרטים הבינלאומי של מונקו על תפקידה בסרט .

ב-2010 כיכבה פאנץ' בסרטו של וודי אלן "כשתפגשי זר גבוה ומסתורי". באוגוסט 2010 הופיעה בדרמה קומית משטרתית "Vexed" בערוץ BBC Two לצדו של טובי סטיבנס. ב-2010 שיחקה פאנץ' בסרט "מורה רעה" לצדה של קמרון דיאז, וגילמה את דמות המורה איימי סקווירל.

בשנת 2014 שיחקה בדרמה הקומית "מצחיקה שכזאת" של הבמאי פיטר בוגדנוביץ', לצד ג'ניפר אניסטון, אוון וילסון וקתרין האן.

## חיים אישיים
פאנץ' יצאה עם השחקן ג'יימס דארסי במשך כשלוש שנים לאחר שנפגשו במהלך צילומי סרט הטלוויזיה "Come Together" בשנת 2002.

ביולי 2015 ילדה פאנץ' את בנה הבכור, רקס.

מאז 2006 מתגוררת פאנץ' בווסט הוליווד בלוס אנג'לס.

## פילמוגרפיה

### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1977
קטגוריה:בריטים שנולדו ב-1977
עונת 1984/1985 בליגה הארצית

**עונת 1984/1985 בליגה הארצית** הייתה העונה התשיעית של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. את העונה סיימה בני יהודה תל אביב במקום הראשון והעפילה לעונת 1985/1986 בליגה לאומית לצד מכבי שעריים והפועל ירושלים שסיימו אחריה בהתאמה. עלייתה של הפועל ירושלים נקבעה במחזור האחרון לאחר שניצחה במחזור הסיום בקרב ראש בראש את הפועל רמת השרון באצטדיון ימק"א בתוצאה 0-1. להפועל ירושלים היה מספיק תיקו ואילו רמת השרון הייתה זקוקה לניצחון.

הפועל אשקלון, הפועל ראשון לציון והפועל קריית שמונה ירדו לליגה השלישית.

## טבלת הליגה

## קישורים חיצוניים
* סיכום הליגה - דף 25

קטגוריה:עונות בליגת המשנה בכדורגל בישראל
קטגוריה:תחרויות כדורגל ב-1984
קטגוריה:1984 בישראל: כדורגל
קטגוריה:תחרויות כדורגל ב-1985
קטגוריה:1985 בישראל: כדורגל
עונת 1986/1987 בליגה הארצית

**עונת 1986/1987 בליגה הארצית** הייתה העונה ה-11 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. את העונה סיימה צפרירים חולון במקום הראשון והעפילה לעונת 1987/1988 בליגה לאומית. בעקבות החלטה על צמצום הליגות, היא הייתה הקבוצה היחידה שעלתה. 

בסיום העונה הפועל בית שאן, בית"ר רמלה, בית"ר נהריה והפועל דימונה ירדו לליגה השלישית. יתרה מכך, הקבוצות שזכו במקומות 11 ו-12 השתתפו במשחקי המבחן שבעקבותם גם הפועל מרמורק ירדה ליגה.

## טבלת הליגה
 

## קישורים חיצוניים
* סיכוםן העונה - דף 36

קטגוריה:עונות בליגת המשנה בכדורגל בישראל
קטגוריה:1987 בישראל: כדורגל
קטגוריה:1986 בישראל: כדורגל
קטגוריה:תחרויות כדורגל ב-1987
קטגוריה:תחרויות כדורגל ב-1986
פרשת סיריל קרן

**פרשת סיריל קרן** היא פרשת שוחד ושחיתות לכאורה שנחשפה בשנת 2002, לאחר פרסום דו"ח מבקר המדינה, שבה היו מעורבים ראש הממשלה לשעבר אריאל שרון, בניו גלעד ועומרי ואנשי עסקים שהיו מקורבים לשרון. במסגרת הפרשה נבדקו חשדות כי שרון קיבל, בתיווך בנו גלעד, הלוואה בסך 1.5 מיליון דולר מאיש העסקים הדרום-אפריקאי סיריל קרן (Cyril Kern), שהיה ידיד המשפחה. מטרת ההלוואה הייתה לסייע לשרון להחזיר את התרומות הבלתי חוקיות שקיבל לכיסוי הוצאותיו בבחירות הפנימיות לראשות הליכוד שנערכו בשנת 1999. קרן שימש על פי החשד כאיש קש של איל ההון האוסטרי מרטין שלאף שהיה המקור לכספים אלה ולמיליוני דולרים נוספים שהועברו למשפחה כשוחד לקידום האינטרסים הכלכליים שלו בישראל.

בחודש אוקטובר 2001, בעקבות פרסום דו"ח מבקר המדינה, הורה היועץ המשפטי לממשלה, אליקים רובינשטיין, לפתוח בחקירה משטרתית בחשד לעבירות פליליות שבוצעו במהלך הבחירות הפנימיות שנערכו בליכוד ב-2 בספטמבר 1999, שבהן נבחר אריאל שרון לתפקיד יו"ר הליכוד. פרשה זו כונתה בשם "פרשת אננקס", כשמה של החברה שבאמצעותה הועברו כספים, על פי החשד, למימון מערכת הבחירות. מבקר המדינה, אליעזר גולדברג, שהתייחס לנושא כתב בין השאר בדו"ח שפרסם: "מסקנתי ממכלול הראיות היא על כן, כי הקו המבחין בין הכנה לפריימריס לבין פעולותיו של יו"ר מפלגה בתוקף תפקידו נחצה במקרה זה".

בשנת 2010 החליטה המשטרה להעמיד לדין את שלאף, עבור מה שהוגדר על ידה כ"פרשת שחיתות מהחמורות שנחקרו ביאח"ה - העברות כספים של מיליוני דולרים למשפחת שרון". בשל הקושי לחקור את שלאף בווינה, כמו גם את שרון שנפל לתרדמת ב-2006, המליצה לבסוף המשטרה להגיש כתב אישום נגד בניו של שרון, גלעד שרון ועמרי שרון, ובינואר 2013 נסגר התיק כליל מחוסר ראיות.

## ראו גם
* ליאורה גלט-ברקוביץ'
* פרשת האי היווני

## קישורים חיצוניים
* 
* 
* 
* 

## הערות שוליים

סיריל קרן
סיריל קרן
קטגוריה:אריאל שרון
עונת 1987/1988 בליגה הארצית

**עונת 1987/1988 בליגה הארצית** הייתה העונה ה-12 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 14 קבוצות. לאחר שני סיבובים הליגה פוצלה לבית העליון ובית התחתון. העונה הסתיימה בניצחון של הפועל ירושלים שעלתה לעונת 1988/1989 לליגה לאומית לצד הפועל טבריה.

בסיום העונה הכח רמת גן והפועל עכו ירדו לליגה השלישית.

## טבלת הליגה
### הבית העליון

### הבית התחתון

## קישורים חיצוניים

קטגוריה:עונות בליגת המשנה בכדורגל בישראל
קטגוריה:1987 בישראל: כדורגל
קטגוריה:1988 בישראל: כדורגל
קטגוריה:תחרויות כדורגל ב-1987
קטגוריה:תחרויות כדורגל ב-1988
שי קיפניס

קברו של שי קיפניס בקיבוץ עין חרוד|שמאל|ממוזער|250px
**שי קיפניס** (21 בספטמבר 1925 – 2 בנובמבר 2014) היה חבר הפלמ"ח, חייל בצה"ל ועסקן ציבור ברמת השרון.

## ביוגרפיה
קיפניס נולד בראשון לציון כבן בכור ללוין ומרים קיפניס (בתו של אחד ממייסדי המושבה דב חביב לובמן). הוא נחשב לילד הראשון בארץ ישראל בעל השם שי. לאחר לידתו עברה המשפחה לתל אביב שם למד. לאחר מספר שנים החל האב לבנות את ביתו בראשון לציון. בשנת 1935 הסתיימה בניית הבית והמשפחה חזרה למושבה למרות פטירתה של אימו באותה שנה. לאחר המעבר עבר קיפניס ללמוד בכפר הנוער בן שמן.

בשנת 1942 התגייס לפלמ"ח והוצב לפלוגה א' של הגדוד הראשון שם היה מעורב בפעילות בעמק יזרעאל ועמק הירדן. ב-1945 השתתף בפריצה למחנה המעצר בעתלית וליווה את המעפילים במסע ליגור. במלחמת העצמאות הוצב לפקד על היאחזות הפלמ"ח "ג'יב יוסף" (שהפכה לימים לקיבוץ עמיעד). בהמשך השתתף בקרבות על משמר הירדן ובבלימת הסורים. נפצע בניסיון הפריצה למנרה הנצורה.

לאחר סיום המלחמה גויס קיפניס לצה"ל ושירת בתפקידי פיקוד ומטה בנח"ל שם הגיע לדרגת סא"ל והשתחרר ב-1970.

לאחר שחרורו מצה"ל עבד קיפניס במועצת רמת השרון במספר תפקידים (מנהל מחלקת תרבות, נוער וספורט במועצת העיר, חבר מזכירות מועצת הפועלים, חבר הנהלת רשת המתנ"סים, יו"ר רשת המרכזים הקהילתיים, יו"ר הסתדרות הגמלאים ברמת השרון, חבר המועצה המקומית ועוד).

## משפחתו
קיפניס היה הבכור להוריו ולאחריו נולדה אחותו ניצה ב-1930. לאחר מות אימו ב-1935 נשא אביו בשנית את דבורה קרסנוב. ב-1959 נשא קיפניס לאשה את ציונה יזרעאלי בת קיבוץ עין חרוד, שהייתה אלמנת הטייס , ואימץ את בנה ירום אריאב. לזוג נולדו 2 בנות: מילי ולימור. המשפחה גרה ברמת השרון ובשנת 2005 הוענק לקיפניס תואר יקיר העיר. קיפניס נפטר ב-2 בנובמבר 2014 ונקבר בעין חרוד.

## ספרים שערך
* חלק מן הערכים על מלחמת העצמאות ופלמ"ח אצל מרדכי נאור ב**לקסיקון כח המגן – ההגנה**, תל אביב: משרד הביטחון – ההוצאה לאור, 1992

## לקריאה נוספת
* שי קיפניס, **לנשק ולמשק - תנועות הנוער והפלמ"ח**, מתוך "תנועות הנוער 1920-1960", הוצאת יד יצחק בן-צבי, עמוד 146

## קישורים חיצוניים

* שי קיפניס, באתר מוזיאון ראשון לציון
* 
* אלי אלון, הלך לעולמו איש הפלמ"ח שי קיפניס בנו של המשורר לוין קיפניס, קפה דמרקר, 5 בנובמבר 2014 (אורכב)
* 
* 

## הערות שוליים

קטגוריה:לוחמי הפלמ"ח
קטגוריה:ראשון לציון: אישים
קטגוריה:יקירי רמת השרון
קטגוריה:אנשי היישוב ילידי הארץ
קטגוריה:בוגרי כפר הנוער בן שמן
קטגוריה:סגני-אלופים בצה"ל
קטגוריה:אישים הקבורים בעין חרוד מאוחד
קטגוריה:ישראלים שנולדו ב-1925
קטגוריה:ישראלים שנפטרו ב-2014
מנאנדרוס רטור

**מנאנדרוס** רטור (יוונית: Μένανδρος Ῥήτωρ) מלאודיקי על הליקוס  היה רטוריקן ומבאר יווני מסוף המאה ה-3 לספירה.

## זהותו וכתביו
שתי מסות לא שלמות על נאומים טקסיים נשמרו תחת שמו של מנאנדרוס, אולם הסברה היא שהם אינם יכולים להיות מאת אותו מחבר. הפילולוג הגרמני קונראד בורסיאן  משייך את הראשונה למנאנדרוס, שאותו מיקם במאה ה-4 לספירה, ואת השנייה לרטוריקן אנונימי מאלכסנדריה טוראס , שייתכן שחי בזמנו של הקיסר דיוקלטיאנוס. אחרים, מכותרת כתב היד של פאריס, משייכים את הראשונה לרטוריקן היווני גנתליוס  מפטרה (המחצית השנייה של המאה ה-3).

בהתאם למסורת הכללית העתיקה, ששתי המסות היו פרי עטו של מנאנדרוס, ייתכן שהמחבר של השנייה לא היה זהה למנאנדרוס הנזכר בסודא, מאחר שהשם מופיע לעיתים תכופות בספרות היוונית המאוחרת. המסה הראשונה, ששמה "חלוקת סגנונות הנאום הטקסי" (Division of Epideictic Styles, Διαίρεσις τῶν Ἐπιδεικτικῶν), עוסקת בסוגים השונים של נאומים טקסיים. במסה השנייה, "על נאומים טקסיים" (On Epideictic Speeches, Περὶ Ἐπιδεικτικῶν), יש שמות מיוחדים לכל פרק.

## מנאנדרוס על חג העברים
מנאנדרוס מאפיין בחיבורו (Epidictica) את החגים ההמוניים, ומביא כדוגמה את החגים היהודיים: "פאר החג מתעצם כאשר אלה המכריזים על ההתכנסות הם עצמם שמם הולך לפניהם, כמו גם כאשר אלה המתכנסים הם או עצומים במספר או בעלי מוניטין. דוגמה לסוג האחרון הם אלה ההולכים לאולימפיה, לאספה הידועה יותר שם; בזמן שאת המוני העם הגדולים ביותר ניתן למצוא בחג העברים החיים בסוריה פלשתינה, כאשר הם מתאספים במספרים גדולים מאד מרוב הארצות". תיאור זה משקף בוודאי מצב שכבר לא היה קיים בזמנו של מנאנדרוס - כאשר בית המקדש השני עמד על תלו בשיא הדרו בתקופת בית שני, והמוני עולי רגל מכל ארצות התפוצה היהודית היו באים לירושלים לחגוג את שלוש הרגלים.

## לקריאה נוספת

* Heath, Malcolm, **Menander: A Rhetor in Context**. Oxford: OUP, 2004. Secondary study.
* Russell, D.A. and N.G. Wilson (edd.), **Menander Rhetor**. Oxford: Clarendon Press, 1981. Text, translation and commentary.


## קישורים חיצוניים

* Menander, באתר און ליין אנציקלופדיה (הופיע במקור באנציקלופדיה בריטניקה, המהדורה האחת-עשרה) 

## הערות שוליים

קטגוריה:רטוריקנים ביוון העתיקה
קטגוריה:מחברים כותבי יוונית
קטגוריה:אישים שחיו במאה ה-4
עונת 1988/1989 בליגה הארצית

**עונת 1988/1989 בליגה הארצית** הייתה העונה ה-13 של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שלוש נקודות ונקודה בודדת הוענקה על תיקו.

ערב פתיחת העונה החליטה ההתאחדות לכדורגל על צמצום הליגה הלאומית מ-14 קבוצות ל-12 קבוצות ולכן נקבע שרק קבוצה אחת תעלה לליגה הלאומית באותה עונה.

הליגה כללה 14 קבוצות. לאחר שני סיבובים פוצלה  הליגה לבית העליון ובית התחתון. העונה הסתיימה בניצחון 2-0 של הפועל רמת גן על הפועל חדרה ובכך עלתה לעונת 1989/1990 לליגה לאומית.

בסיום העונה הפועל יהוד ובית"ר רמלה ירדו לליגה השלישית. 

בסיום אותה עונה היו אמורות לרדת הפועל בת-ים והפועל יהוד, ובית"ר רמלה הייתה אמורה להישאר בליגה הארצית. אולם, לאחר סיום העונה התגלה שבית"ר רמלה ניסתה לשחד שחקני יריבות שלא יתאמצו מולה כדי להבטיח את ניצחונותיה. הקבוצה הורשעה בידי ההתאחדות לכדורגל בהורדה לליגה א', והפועל בת-ים נשארה במקומה בסיום העונה בליגה הארצית.

## טבלת הליגה
### הבית העליון

### הבית התחתון

## קישורים חיצוניים
* סיכום העונה - דף 42

קטגוריה:עונות בליגת המשנה בכדורגל בישראל
קטגוריה:1989 בישראל: כדורגל
קטגוריה:1988 בישראל: כדורגל
קטגוריה:תחרויות כדורגל ב-1989
קטגוריה:תחרויות כדורגל ב-1988
ביורן הלאנד-הנסן

**ביורן הלאנד-הנסן** (בנורווגית: **Bjørn Helland-Hansen**; 16 באוקטובר 1877 – 7 בספטמבר 1957) היה מדען נורווגי, חלוץ בתחום האוקיינוגרפיה. הוא חקר את דפוסי ההשתנות של מזג האוויר באוקיינוס האטלנטי הצפוני ושל האטמוספירה.

## חייו
פרופסור הלאנד-הנסן פיתח ב-1910 את הפוטומטר הקרוי על שמו, שהובא אל סיפון האונייה "מיכאל סארס". הפוטומטר הופעל לראשונה סמוך לאיים האזוריים בעומק שבין 500 ל-700 מטרים. בשנת 1915 התמנה לפרופסור לאוקיינוגרפיה במוזיאון של ברגן, וב-1917 למנהל המכון הגאופיזי באוניברסיטת ברגן.

ה-1933 קיבל את מדליית אלכסנדר אגאסיז. ב-1939 התמנה לנשיא האיגוד הגאודזי והגאופיזי. הוא היה חבר באקדמיה הפרוסית למדעים וחבר בסגל האקדמיה למדעים של גרמניה המזרחית.

הלאנד-הנסן הנחה את אלכסנדר קוצ'ין, האוקיינוגרף הרוסי שיצא לאנטארקטיקה במשלחת הקוטב הדרומי של רואלד אמונדסן. אי בים קארה הרוסי, מזרחית לאיי הייברג נקרא **גלאנדה-גאנסנה** על שמו של הלאנד-הנסן.

## קישורים חיצוניים

* 

https://portal.dnb.de/opac.htm?method=simpleSearch&query=11751408X


קטגוריה:מדענים נורווגים
קטגוריה:ילידי 1877
קטגוריה:נורווגים שנפטרו ב-1957
דניאל סמוכין

**דניאל סמוכין** (נולד ב-12 במרץ 1998) הוא מחליק אמנותי אמריקאי יליד ישראל. הוא אלוף העולם לנוער בהחלקה אמנותית לגברים (דברצן 2016). הוא אחד המחליקים הבודדים בעולם שקופץ פעמיים קפיצה של 4 סיבובים בתרגיל הקצר ו-3 קפיצות של 4 סיבובים בתרגיל החופשי ובסך הכל 5 קפיצות מרובעות בתחרות.

## ביוגרפיה
סמוכין נולד בתל אביב, בגיל 3 עבר עם הוריו לארצות הברית וחברו לשאר בני משפחה שם. הוא גדל בסן דייגו, קליפורניה. בגיל 5 החל להחליק על הקרח. הוא מתאמן בהדרכת אביו, איגור סמוכין, ואמו, אירנה היא הכוריאוגרפית שלו. הוריו עלו ארצה מרוסיה ב-1996. יש לו סב שמתגורר כיום ברוסיה, וסבתא שמתגוררת בישראל. אחיו הגדול, סטניסלב, התמודד בהחלקה אמנותית וייצג גם את רוסיה וגם את ישראל.

## קריירה
באליפות אירופה בהחלקה אמנותית על הקרח שנערכה בסטוקהולם, שוודיה בינואר 2015 סיים סמוכין במקום עשירי בתחרות ליחידים בתוצאה של 209.93 נקודות (תרגיל קצר - 72.65 נקודות, תרגיל חופשי - 137.28 נקודות).

בספטמבר 2015 סיים במקום הראשון בסולט לייק סיטי קלאסיק, תחרות בינלאומית יוקרתית בארצות הברית בהחלקה אמנותית.

באליפות אירופה בהחלקה אמנותית על הקרח שנערכה בברטיסלאבה, סלובקיה בינואר 2016 סיים סמוכין במקום שביעי בתחרות ליחידים בתוצאה של 232.08 נקודות (תרגיל קצר - 82.73 נקודות, תרגיל חופשי - 149.35 נקודות).

באליפות העולם בהחלקה אמנותית לנוער שנערכה בדברצן, הונגריה במרץ 2016 זכה סמוכין במדליית זהב בתחרות האישית בתוצאה של 236.65 נקודות (תרגיל קצר - 71.27 נקודות, תרגיל חופשי - 165.38 נקודות), לפני ניקולס נדיאו מקנדה עם 224.76 נקודות וטומקי היוואטישי מארצות הברית עם 222.57 נקודות.

בשנת 2018 השתתף לראשונה במשחקי החורף האולימפיים באולימפיאדת פיונגצ'אנג. סמוכין סיים במקום השלושה עשר בתחרות ליחידים בתוצאה של 251.44 נקודות (תרגיל קצר - 80.69 נקודות, תרגיל חופשי - 170.75 נקודות).

## ראו גם

## קישורים חיצוניים
* דניאל סמוכין באתר איגוד ההחלקה הבינלאומי

## הערות שוליים

קטגוריה:מחליקים אמנותיים על קרח ישראלים
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:מחליקים אמנותיים על קרח אולימפיים ישראלים
קטגוריה:אמריקאים שנולדו ב-1998
נתיב הים הצפוני

[ממוזער|מפה של האזור הארקטי המציגה את נתיב הים הצפוני, בהקשר ל[המעבר הצפון-מזרחי|מעבר הצפון מזרחי ולמעבר הצפון-מערבי.]]
**נתיב הים הצפוני** (ברוסית: **Се́верный морско́й путь**; מקוצר כ: **Севморпуть**) הוא נתיב ימי מוגדר באופן רשמי בחקיקה רוסית היוצא ממזרח לנוביה זמליה ולאורך החוף הארקטי הרוסי מים קארה, דרך סיביר, אל מצר ברינג. המסלול כולו נמצא במי האזור הארקטי ובאזור הכלכלי הבלעדי של רוסיה. החלקים נקיים מקרח רק חודשיים בשנה. המסלול הכולל בצד הרוסי של הקוטב הצפוני בין הכף הצפוני למצר ברינג נקרא המעבר הצפון מזרחי, כמקביל למעבר הצפון מערבי בצד הקנדי.

בעוד המעבר הצפון-מזרחי אמנם כולל את כל הים הארקטי המזרחי ומחבר בין האוקיינוס האטלנטי והאוקיינוס השקט, נתיב הים הצפוני אינו כוללת את ים ברנץ, ולכן הוא אינו מגיע לאוקיינוס האטלנטי.

המסת מכסי קרח ארקטיים עשויה להגדיל את התנועה ובכדאיות המסחרית של נתיב הים הצפוני. מחקר אחד, למשל, מקרין "שינויים יוצאי דופן בזרימת הסחר בין אסיה לאירופה, הסטת הסחר באירופה, תנועת ספינות כבדה בקוטב הצפוני וירידה משמעותית בתנועת סואץ. שינויים צפויים בסחר גורמים גם ללחץ משמעותי על מערכת אקולוגית ארקטית שכבר [חשה] מאוימת."

## היסטוריה
המסלול נכבש לראשונה על ידי משלחת "וגה" a של אדולף אריק נורדנשלד.

נתיב הים הצפוני הוא אחד מכמה מסלולי ספנות ארקטיים. מאז אמצע שנות השלושים של המאה העשרים נתיב הים הצפוני היה נתיב ספנות שמנוהל באופן רשמי לאורך החוף הצפוני/הארקטי של רוסיה. הישות הניהולית שינתה שמה מספר פעמים. גלגולו הנוכחי הוא החברה הפדרלית למינהל נתיבי הים הצפוני, שאורגנה מחדש על ידי ממשלת רוסיה בשנת 2013.

באוגוסט 2017, ספינה ראשונה חצתה את נתיב הים הצפוני ללא שימוש בשוברות קרח. לפי ה*[[הניו יורק טיימס|ניו יורק טיימס]]*, זה מבשר על פתיחת נתיב ימי קבוע דרך האזור הארקטי, מכיוון שקרח הים נמס ומקל על מעבר ספינות. בשנת 2018 מארסק ליין שלחה את ספינת המכולות החדשה "ונטה מארסק" דרך הנתיב כדי לאסוף נתונים על כדאיות תפעולית, אם כי כרגע הם לא ראו בה אטרקטיביות מסחרית. הספינה נדרשה לליווי למשך שלושה ימים של שוברת הקרח הרוסית "50 שנה לניצחון".

הלשכה ההולנדית לניתוח מדיניות כלכלית העריכה בשנת 2015 כי נתיב הים הצפוני עשוי להיות ציר ללא קרח עד 2030, מוקדם יותר מהמעבר הצפון מערבי או נתיב הים חוצה הקוטב. דו"ח של בית הספר למנהל עסקים בקופנהגן משנת 2016 מצא כי ספנות טרנס-ארקטיות בקנה מידה גדול עשויות להיות כדאיות מבחינה כלכלית עד שנת 2040. בשנת 2018 הממשלה הפדרלית הרוסית העבירה את האחריות העיקרית על הנתיב הצפוני לידי רוסאטום, תאגיד האטום הפדרלי, אשר באמצעות חברת הבת שלה "רוסאטום פלוט", מנהל את צי שוברות הקרח הגרעיניות של רוסית, שבסיסן בעיר מורמנסק.

## לקריאה נוספת

*  
*  

## קישורים חיצוניים
* מינהל נתיב הים הצפוני (הפדרציה הרוסית)
* משרד המידע על נתיבי הים הצפוני (אוניברסיטת נורד)
* התוכנית הבינלאומית לנתיב הים הצפוני
* המוזיאון הממלכתי הרוסי לאזור הקוטב הצפוני ואנטארקטיקה, גילוי והיסטוריה של חקר נתיב הים הצפוני
* קונישב, ולרי וסרגונין, אלכסנדר: האם רוסיה היא מעצמה צבאית רוויזיוניסטית בקוטב הצפוני? ניתוח ביטחון, ספטמבר 2014
* 
* 
## הערות שוליים

קטגוריה:ניווט
קטגוריה:רוסיה: גאוגרפיה
קטגוריה:ים צ'וקצ'י
קטגוריה:אוקיינוס הקרח הצפוני
רוז'ה גימן

**רוז'ה שארל לואי גימן** (בצרפתית: **Roger Charles Louis Guillemin**; 11 בינואר 1924 – 21 בפברואר 2024) היה רופא ומדען מוח צרפתי שפעל בצרפת ובארצות הברית. הוא זכה במדליה הלאומית למדעים של ארצות הברית בשנת 1976, ובפרס נובל לפיזיולוגיה או לרפואה בשנת 1977 יחד עם אנדרו שלי, על תיאור הורמון פפטידי המופק במוח.

## ביוגרפיה
גימן נולד בדיז'ון שבצרפת. הוא למד באוניברסיטת בורגונדי שבצרפת, ובשנת 1949 קיבל תואר דוקטור לרפואה מהפקולטה לרפואה בליון. הוא עבר לקנדה על מנת לעבוד עם הנס סלייה במכון לרפואה ניסויית וכירורגיה באוניברסיטת מונטריאול, שם קיבל תואר דוקטור ב-1953. באותה שנה היגר לארצות הברית כדי להצטרף לסגל בית הספר לרפואה ביילור שביוסטון. בשנת 1965 קיבל אזרחות אמריקנית. ב-1970 הוא עזר להקים את מכון סאלק בלה הויה שבקליפורניה, שם עבד עד לפרישתו בשנת 1989.

גימן ואנדרו שלי גילו את מבנה ה-TRH וה-GnRH במעבדות שונות. תהליך הגילוי המדעי במעבדתו של גימן היה נשוא מחקר שנערך על ידי ברונו לאטור וסטיב וולגר, כפי שפורסם במעבדת החיים.

גימן חתם יחד עם זוכי פרס נובל נוספים על עצומה המבקשת משלחת של הוועדה לזכויות הילדים של האו"ם לבקר את גנדן צ'ואקי ניאמה, צעיר טיבטי שנמצא במעצר בית בסין מאז 1995, אשר הוכרז על ידי הדלאי לאמה ה-14, טנזין גיאטסו, כגלגול של הפאנצ'ן לאמה (התואר השני בחשיבותו מבין רשויות הדת בטיבט).

נפטר בסן דייגו, קליפורניה שבארצות הברית ב-21 בפברואר 2024.

## פרסים והוקרות
* האקדמיה הלאומית למדעים (ארצות הברית), 1974
* פרס קרן גרדנר, 1974
* פרס אלברט לסקר למחקר רפואי בסיסי, 1975
* פרס דיקסון לרפואה, 1976
* פרס פסאנו למדעי הרפואה, 1976
* המדליה הלאומית למדעים, 1976
* פרס האקדמיה האמריקאית לאמנויות ולמדעים, 1977
* פרס נובל לפיזיולוגיה או לרפואה, 1977

## קישורים חיצוניים

* 

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל צרפתים
קטגוריה:צרפתים חברי האקדמיה הלאומית למדעים של ארצות הברית
קטגוריה:אנדוקרינולוגים צרפתים
קטגוריה:רופאים צרפתים
קטגוריה:זוכי המדליה הלאומית למדעים
קטגוריה:צרפתים חברי האקדמיה האמריקאית לאמנויות ולמדעים
קטגוריה:קצרמר אישים
קטגוריה:מדעני מוח
קטגוריה:בוגרי אוניברסיטת ליון
קטגוריה:בוגרי אוניברסיטת מונטריאול
קטגוריה:זוכי פרס דיקסון ברפואה
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
קטגוריה:צרפתים שהגיעו לגיל מאה
קטגוריה:צרפתים שנולדו ב-1924
קטגוריה:צרפתים שנפטרו ב-2024
ואלפובו

**וָאלְפּוֹבוֹ** (בקרואטית: **Valpovo**) היא עיירה ורשות מקומית במזרח קרואטיה, השוכנת 25 קילומטרים צפונית מערבית לאוסייק וסמוכה לנהר דראווה.

## היסטוריה
קיימת עדויות ארכאולוגיות לקיומו של יישוב הסמוך לעיירה המודרנית, אשר תוארכו לתקופת הקיסרות הרומית. התיעוד הראשון בכתובים ליישוב בשם ולפובו הוא משנת 1332 עת נשלט האזור על ידי ממלכת הונגריה. ב-1543 נכבש היישוב על ידי צבאו של סולימאן הראשון, סולטאן האימפריה העות'מאנית. לאחר מלחמת האימפריה העות'מאנית-הליגה הקדושה (1683–1699) עבר היישוב לחזקת ממלכת הבסבורג.

בהמשך, נכלל בשטחי האימפריה האוסטרו-הונגרית ולאחר מלחמת העולם הראשונה עבר לחזקת ממלכת יוגוסלביה. באפריל 1941, במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. בהמשך, הועבר אזור ואלפובו לחזקת ממשלת בובות של מדינת קרואטיה העצמאית שנשלטה על ידי האוסטאשה.

לאחר המלחמה נכללה ואלפובו בשטחי יוגוסלביה. בין 1991 ל-1995, במהלך מלחמת העצמאות של קרואטיה הפך האזור לזירת קרב. לאחר סיום המלחמה, נכללה ואלפובו בשטחי קרואטיה.

## הקהילה היהודית
קהילה יהודית אשכנזית מתועדת בעיירה ממחצית המאה ה-19. ב-1860 נוסד בית העלמין וב-1898 הוקם בית הכנסת.
ב-1921 מנתה הקהילה 205 נפשות שהיוו 5.5 אחוזים מכלל האוכלוסייה. מבחינה הלכתית נמסכה קהילת ואלפובו על רבני אוסייק.

ב-1931 נמנו בוואלפובו 157 יהודים ובפרוץ מלחמת העולם השנייה מנתה הקהילה 140 נפשות. לאחר כיבוש יוגוסלביה בידי גרמניה הנאצית הוחל ברדיפות יהודים. יהודי ואלפובו נעצרו וגורשו ל-מחנות ריכוז: טניה, ג'קובו, ובהמשך לסטארה גרדישקה וליאסנובאץ. רובם המוחלט נרצחו.

בית הכנסת הוחרב ולאחר המלחמה לא חודשה הקהילה. שרידי בית העלמין עדיין מצויים במקום.

## קישורים חיצוניים

* 
* רשימת נרצחים בשואה מהעיירה ואלפובו, במאגר המידע של יד ושם

## הערות שוליים

קטגוריה:קרואטיה: ערים
ואלפובו
יחסי מלזיה–קטר

בין **[[קטר (מדינה)|מדינת קטר]]** לבין **[[מלזיה]]** מתקיימים יחסים דיפלומטיים מלאים. מלזיה מחזיקה שגרירות בדוחה אשר בקטר, ואילו קטר מחזיקה שגרירות בקואלה לומפור.

## יחסים כלכליים
היחסים העיקריים בין שתי המדינות הם היחסים הכלכליים. שתי המדינות הודיעו על קרן השקעות משותפת בעלת סכום של כ-2 מיליארדים של דולר אמריקאי וחתמו על הסכמי שיתוף פעולה בתחומים התיירות וההשכלה גבוהה. חברות מלזיות רבות משתפות פעולה עם חברות קטריות ובעלות אשרות עבודה לקטר. בשנת 2013 קטר איירווייז הרחיבה את שירותיה עד לתוך מלזיה תוך כדי שיתוף פעולה עם חברת התעופה מלזיה איירליינס. קטר הביעה עניין גם בפיתוח התעופה באחת מהמדינות המלזיות, סראוואק, יחד עם השקעות בתחום האנרגיה והתעשייה.

## קישורים חיצוניים
*אתר המתאר את יחסי המסחר בין שתי המדינות
*אתר משרד החוץ הקטרי מתאר את ביקורו של מלך מלזיה

## הערות שוליים

קטגוריה:ערכים ללא קטגוריות פיזיות - יחסי חוץ
עונת 1989/1990 בליגה הארצית

**עונת 1989/1990 בליגה הארצית** הייתה העונה ה-14 של הליגה הארצית כליגה השנייה בחשיבותה בכדורגל בישראל.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות ושיטת הבתים בוטלה. העונה הסתיימה בניצחון של צפרירים חולון שעלתה לעונת 1990/1991 לליגה לאומית לצד הפועל תל אביב. הפועל צפרירים חולון הבטיחה את המקום הראשון מחזור אחד לסיום העונה, ואילו הפועל תל אביב ומכבי יבנה ניהלו מאבק צמוד שהוכרע במשחק האחרון בלבד. שתי הקבוצות התייצבו למחזור הסיום עם מספר נקודות והפרש שערים זהים, כאשר מכבי יבנה הקדימה בטבלה את הפועל תל אביב בזכות העובדה שכבשה יותר שערים ערב המחזור האחרון. הפועל תל אביב אירחה במחזור האחרון את מכבי רמת עמידר ומכבי יבנה אירחה את בית"ר נתניה. כאשר הסתיימו המחציות בשני המגרשים, הוליכה כל קבוצה 0–2 כאשר בשלב הזה מכבי יבנה הייתה העולה ללאומית. במחצית השנייה כבשה הפועל תל אביב ארבעה שערים נוספים וניצחה 0–6. מכבי יבנה ניצחה את בית"ר נתניה רק 0–4, מה שאומר שהפועל תל אביב עלתה לליגה הלאומית, ואילו יבנה נשארה עונה נוספת בליגה הארצית.

בסיום העונה הפועל ראשון לציון והפועל לוד ירדו לליגה השלישית. מכבי טמרה ירדה לליגה השלישית בעקבות משחקי המבחן.

בני טבק ממכבי יבנה היה מלך השערים של הליגה עם 19 כיבושים.

## טבלת הליגה

## קישורים חיצוניים
* נתוני העונה

קטגוריה:עונות בליגת המשנה בכדורגל בישראל
קטגוריה:1989 בישראל: כדורגל
קטגוריה:1990 בישראל: כדורגל
קטגוריה:תחרויות כדורגל ב-1989
קטגוריה:תחרויות כדורגל ב-1990
שיבר

קטגוריה:שמות משפחה אשכנזיים
קטגוריה:שמות משפחה גרמניים
Ein ungefärbt Gemüte, רי"ב 24

**Ein ungefärbt Gemüte** (בעברית: נפש בלתי צבועה), רי"ב 24, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון הרביעי שאחרי חג השילוש הקדוש, שחל ב-20 ביוני 1723.

## רקע
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי ולא דתי.

בפברואר 1723 נבחן באך עם עוד כמה מועמדים לתפקיד מנצח המקהלה ואחראי על המוזיקה בכנסיות המרכזיות בלייפציג. הוא התקבל לתפקיד והחל את עבודתו בחודש מאי באותה שנה. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים. עם זאת, נהג מדי פעם לבצע שוב קנטטות ישנות שלו, לעיתים עם עריכות ושינויים קלים.

קנטטה זו הייתה השלישית שהלחין במסגרת תפקידו בלייפציג, לאחר רי"ב 75 ורי"ב 76 והרביעית שביצע, לאחר שבשבוע הקודם ביצע את רי"ב 21, אותה הלחין וביצע לראשונה בוויימאר. את הקנטטה הזו ביצע לפני תפילת המיסה ואילו לאחר התפילה ביצע את רי"ב 185, גם היא מתקופת ויימאר.

ב-1855 הוציאה לאור חברת באך את הקנטטה לראשונה, בכרך 5 של פרסומיה.

## מילים ומוזיקה
סדר הקריאה לאותו יום כולל פסוקים מהאיגרת אל הרומאים ומהדרשה על ההר מהבשורה על-פי לוקאס. באך השתמש בלברית שנכתבה על ידי הכומר והמשורר הגרמני - לותרני ארדמן נוימסטר (Erdmann Neumeister). המשורר יצר סימטריה כאשר במרכז הקנטטה הוא מצטט פסוק מהדרשה על ההר מהבשורה על-פי מתי, כשהוא מוקף בשני רצ'יטטיב וסביבם שתי אריות. חלק הסיום הוא קטע ממזמור של המשורר הגרמני יוהאן הרמן (Johann Heermann).

הקנטטה נועדה לביצוע על ידי סולני אלט טנור ובס בליווי מקהלה בת ארבעה קולות, ביוגל, שני אבובים, שני אבובי ד'אמורה, שני כינורות, ויולה ובאסו קונטינואו. לקנטטה שישה חלקים:
# אריה לאלט: *Ein ungefärbt Gemüte* (נפש בלתי צבועה)
# רצ'יטטיב לטנור: *Die Redlichkeit ist eine von den Gottesgaben* (כנות היא אחת ממתנות אלהים)
# מקהלה: *Alles nun, das ihr wollet* (לכן כל מה שתרצו)
# רצ'יטטיב לבס: *Die Heuchelei ist eine Brut* (צביעות היא מדגרה)
# אריה לטנור: *Treu und Wahrheit sei der Grund* (תן לנאמנות ולאמת להיות בסיס)
# כורל: *O Gott, du frommer Gott* (הו אלהים, אתה אלהים צדיק)

## הקלטות
היצירה הוקלטה במלואה כ-10 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1972), טון קופמן (ב-1997), מסאקי סוזוקי (ב-1998) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
גיזוויל

**גיזוויל** (בגרמנית: **Giswil**) הוא כפר בקנטון אובוולדן שבשווייץ. הכפר מוזכר לראשונה במקורות מהמאה ה-11 בשם Kisevilare.

## גאוגרפיה
גיזוויל ממוקם על קצהו הדרומי של אגם סרנן. הוא כולל חלקים מהכפרים גרוסטייל, קליינטייל, רודנץ ודיכטרסמט וכן כמה בתי חווה. שטח הכפר הוא 85.9 קמ"ר, מתוכם 35.9% משמשים לחקלאות, 53.3% מיוערים, 2.2% הם שטח בניו ו-8.7% מהווים שטחי נהרות, קרחונים והרים.

נכון לסוף שנת 2014 מונה אוכלוסיית הכפר 3,558 תושבים. לאחר תקופות של עוני והגירה שלילית בסוף המאה ה-19, כאשר גודל האוכלוסייה עמד במשך זמר רב על כ-1,600 איש, גדלה אוכלוסיית הכפר בהדרגה במהלך המאה ה-20. ב-40 השנים האחרונות גדלה האוכלוסייה בכ-38% בעיקר בשל המצב הכלכלי באזור ובשל שיפור התחבורה הציבורית ללוצרן.

את גיזוויל משרתת תחנת הרכבת המקומית הניצבת על מסילת לוצרן-אינטרלאקן והכפר גם מחובר לכביש המהיר A-8. האטרקציות העיקריות בכפר הן שתי חורבות: רוזנברג ורודנץ ובתי חווה מסורתיים ביישוב גרוסטייל.

## קישורים חיצוניים

* 

## הערות שוליים

קטגוריה:אובוולדן: ערים
פירמידת ח'עפרע

ממוזער|300px|פירמידת ח'עפרע
ממוזער|300px
ה**פירמידה של [[ח'עפרע]]** (בשמו היווני: Χεφρήν- **חפרן** ובמצרית: **ח'עפר'ע**) היא הפירמידה המצרית השנייה בגובהה ובגודלה במתחם הפירמידות בגיזה שבמצרים העתיקה. הפירמידה נבנתה סביב שנת 2550 לפנה"ס בערך ונקראה בפי המצרים "וויר ח'עפרע'" שפירושו הוא "ח'עפרע הגדול". ח'עפרע (ששלט בשנים 2558–2532 לפנה"ס במהלך השושלת ה-4 במצרים) הוא בנו ויורשו של ח'ופו - בונה הפירמידה הגדולה של גיזה.

## גודל הפירמידה
אורך הבסיס של הפירמידה הוא: 215.5 מטר (706 רגל), גובהה היום: 136.4 מטר (448 רגל) ובמקור: 143.5 מטר או 471 רגל (מה שאומר שהייתה נמוכה ב-3.1 מטר מהפירמידה הגדולה) ונפחה: 2,211,096 מטר מעוקב (78,084,118 רגל). הפירמידה (כמו שאר הפירמידות בגיזה) בנויה מלבנים עשויות אבן גיר במשקל של יותר מ-2 טונות כל אחת, והיא בשיפוע של 53 מעלות - יותר תלולה מהפירמידה הגדולה שלידה. מה שגורם לפירמידה להראות גבוהה יותר הוא סלע יסוד בגובה של 10 מטרים שעליו היא בנויה.

## היסטוריה
הפירמידה כנראה נפתחה ונשדדה כבר במהלך תקופת הביניים הראשונה. בתקופת השושלת ה-19, בהוראת רעמסס השני, נלקחו כמה מאבני הציפוי בשביל לבנות מקדש בהליופוליס (און). תיעוד של ההיסטוריון איבן עבד אל-סלאם ו"גרפיטי" בערבית על חדר הקבורה מאותה תקופה מעידים כי הפירמידה נפתחה שנית ב-1372. לא ידוע מתי נעלמו שאר אבני הציפוי, ידוע רק שכאשר ג'ון גרייבס, פרופסור לאסטרונומיה באוניברסיטת אוקספורד, ביקר שם ב-1646, אבני הציפוי עדיין עמדו במקומן. הפירמידה נחקרה לראשונה ב-2 במרץ 1818 על ידי החוקר האיטלקי ג'ובאני בלזוני.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מצרים העתיקה
קטגוריה:פירמידות
ח'עפרע
קטגוריה:מצרים: פירמידות
PowerPC

200px|ממוזער|שמאל|מעבד PowerPC תוצרת מוטורולה
**PowerPC** (ראשי תיבות של Performance Optimization With Enhanced RISC – Performance Computing) היא ארכיטקטורת מעבדים מסוג RISC. מעבדי ארכיטקטורה זו פותחו החל מ-1991 כתוצאה מיוזמה משותפת של אפל, IBM ומוטורולה. במהלך השנים אפל ו-IBM ייצרו מחשבים עם מעבדים מסוג זה, בנוסף שימש המעבד במגוון רחב של מוצרי חומרה אחרים של יצרנים שונים. כולל: קונסולת משחקים, רובר של נאס"א שנחת על המאדים, ומחשבי על מסדרת , שהחזק בהם היה מסוגל לבצע 16 טריליארד פעולות בשנייה, בעזרתם של 8,000 מעבדי PowerPC. חלק מפיתוח המעבד ורכיבים עבורו נעשה בישראל, על ידי חברת "מוטורולה סמיקונדקטור ישראל" (שפעלה אחר כך בשם "פריסקייל סמיקונדקטור").

## השימוש במעבדי PowerPC בחברת אפל
עבור מחשבי "אפל", מעבדי PowerPC היו בשימוש עבור כל מחשבי ה"מקינטוש" שיוצרו החל משנת 1994 כחלופה למעבדי "מוטורולה" שבהם השתמשה קודם לכן.
המעבדים בהם אפל השתמשה הם:
*PowerPC G3
*PowerPC G4
*PowerPC G5

במשך כעשור ביצועי סדרת PowerPC עלו על ביצועי המעבדים של חברת "אינטל". אולם בשנת 2005 הכריזה "אפל" על מעבר למעבדי "אינטל". מנכ"ל החברה סטיב ג'ובס הסביר כי IBM לא עמדה בציפיות לפתח מעבד במהירות 3 ג'יגה הרץ ומעבדים ייעודיים למחשבים ניידים בעלי צריכת חשמל נמוכה. IBM עצמה באותן השנים השתמשה במעבדי "אינטל" עבור סדרת המחשבים הניידים שלה ה-"ThinkPad". סדרות המחשבים הניידים ה-MacBook Air וה-MacBook Pro שהשיקה "אפל" אחר כך השתמשו במעבדי Intel Core 2 שפותחו בישראל.

מחשבי PowerPC נתמכו בגרסאות המקינטוש עד גרסת Snow Leopard, ששוחררה ב-9 ביוני 2009.

## השימוש במעבדי PowerPC בקונסולת משחקים
מספר יצרני קונסולת משחקים השתמשו במעבדי PowerPC, ביניהם:
* חברת נינטנדו בקונסולת GameCube, Wii U, Wii
* חברת סוני בפלייסטיישן 3
* חברת מיקרוסופט ב-Xbox 360, שכלל רכיבים שפותחו במעבדות יבמ ישראל.

## קישורים חיצוניים

## הערות שוליים

קטגוריה:מעבד
פיתון עבה-קשקשים

**פיתון עבה-קשקשים** (שם מדעי: *Morelia carinata*) הוא מין של פיתון עצים הנפוץ באוסטרליה הטרופית.
## מאפיינים
הפיתון עבה-הקשקשים יכול להגיע באורכו לשני מטרים והוא בעל קשקשים חיוורים בצבע דבש ועליהם כתמים חומים-אדמדמים. הקשקשים גדולים ונתנו לנחש את שמו והעיניים גדולות עם ראש רחב. הבטן לבנה.

הנחשים נמצאים בעיקר במערב אוסטרליה בחלקים הדרומיים של נהרות מיטשל והנטר והם נפוצים הרחק מהחופים. תפוצתם היא באזורים סלעיים ומכוסי שיחים ועצים. נחש זה נחשב לרגוע באופיו ופעיל בעיקר בשעות בין הערביים, אז הוא יוצא לצוד.

כמו שאר הפיתונים הוא מחכה לטרף במארב והורג אותו על ידי מחיצה בגופו הגדול. הוא ניזון מעופות, עטלפים, יונקי כיס, זוחלים ומכרסמים.

## קישורים חיצוניים

קטגוריה:טקסונים שתוארו בידי לורנס א. סמית
קטגוריה:פיתוניים
קטגוריה:אוסטרליה: זוחלים
קטגוריה:בעלי חיים שתוארו ב-1981
פיתון אונפלי

**פיתון אונפלי** (שם מדעי: *Morelia oenpelliensis*) הוא מין של פיתון עצים האנדמי לחלקת ארץ ארנהם שבצפון אוסטרליה, לרבות בפארק לאומי קקדו. מין זה נחשב לאחד מהנדירים שבפיתונים ומצוי בבית גידול של יערות, ביצות, נחלים, מערות וסלעים.

נחש זה יכול להגיע לאורך של 4 מטר או אף 5 מטר והוא בעל קשקשים בצבע חום-זית ורצועות שחורות כשהבטן לבנה. הם יודעים אפילו לשנות את צבעם, ליותר כהה ביום ולהפך בלילה. הפיתון דק יחסית לפיתונים אחרים.

הוא איננו ארסי אך יכול לחנוק חיות הגדולים ממנו בהרבה. טרפו העיקרי הוא ציפורים שונות - בעיקר על עצי פרי והוא מספיק מהיר כדי ללכוד אותם במעופם. הוא לוכד גם יונקי כיס כמו פוסומים ומכרסמים אוסטרלים. הוא יכול לארוב לטרפו זמן ממושך במארב.

## קישורים חיצוניים

קטגוריה:טקסונים שתוארו בידי גריים פרנסיס גו
קטגוריה:פיתוניים
קטגוריה:אוסטרליה: זוחלים
קטגוריה:בעלי חיים שתוארו ב-1977
לונגרן

**לונגרן** (בגרמנית: **Lungern**) הוא כפר בקנטון אובוולדן שבשווייץ. בתחומי הכפר נמצא אגם לונגרן, ובנוסף לכפר עצמו נכללים בשטח השיפוט שלו היישובים בירגלן, קייזרשטול ואובזי.

## גאוגרפיה
הכפר לונגרן שוכן בגובה של 750 מטרים מעל פני הים בחלק הגבוה של קנטון אובוולדן, על חופו המזרחי של אגם לונגרן ולרגלי מעבר ההרים ברינינג. זהו הכפר הגבוה ביותר בעמק סרנרה והוא שוכן על אגן שפתוח רק כלפי צפון ומוקף משאר עבריו ברכסי סלעים ויערות תלולים.

מדרום-מערב לכפר משתרע מעבר ההרים ברינינג. בצדו הצפון-מערבי נקבע גבולו על ידי ההרים וילרהורן וגומה העליון ואגם לונגרן נמצא במלואו בשטחו של הכפר. ממזרח מגיע גבולו של הכפר להרים הוכשטולן וצ'ינגשטול ובתחומו כלול הר גריפפי וחלק מעמק מלכטל הקטן.

בנוסף לכפר לונגרן עצמו, נכללים בשטח השיפוט שלו גם היישובים קייזרשטול ובירגלן השוכנים על הקצה הצפוני של האגם והיישוב אובזי השוכן על קצהו הצפון-מערבי של האגם. אובזי הוא החלק המוחזק בצורה הטובה ביותר בכפר ובו ניתן לראות בתים ישנים במבנה ובסגנון המקורי שלהם.

שטח הכפר הוא 46.51 קמ"ר, שמתוכם 6.48 קמ"ר הם שטחי ביצות ואחו, 19.2 קמ"ר הם שטחי מרעה, 15.97 קמ"ר הם שטחי יערות ו-2.91 קמ"ר הם שטחי בור.

## היסטוריה
המסמך המשפטי הראשון המהווה הוכחה לקיומו של לונגרן הוא רישום מס של הדיוקסיה של הבישוף של קונסטנץ שבגרמניה משנת 1275. היישוב מוזכר בשם Lutigern וגם de Lungern.

ב-1861, עם השלמת סלילתו של הכביש העובר במעבר ההרים ברינינג, נעשתה הגישה לכפר קלה יותר. ב-1886 עברה כרכרת הדואר הראשונה במעבר ההרים. וב-1888 הושלמה סלילתה של מסילת הרכבת מבריינץ לאלפנשטד (כיום חלק מאלפנך). ב-1887 גרמה הצפה של הנהר אייבך לנזק בכנסייה הישנה של הכפר. ב-1893 נבנתה כנסייה חדשה בסגנון נאו גותי.

בסוף המאה ה-18 הונמך מפלס האגם לאחר מאמצים ארוכי שנים כדי לשפר את תנאי המחיה בכפר. העבודות יצרו שטח אדמה חדש לצורכי חקלאות, בינוי ומנסרה. תוך 80 שנה אבד שטח זה לטובתו של סכר חדש. ב-1922 בנתה חברת CKW תחנת כוח הידרואלקטרית ליד האגם. ב-1942 חושמלה מסילת הרכבת העוברת במעבר ההרים ברינינג.

## דמוגרפיה
כיום מונה אוכלוסיית הכפר כ-2,000 תושבים. נתון זה הוא די יציב, לכן קיימת עלייה בשיעור האוכלוסייה הבוגרת מתוך כלל האוכלוסייה. למעשה 17.5% מתושבי לונגרן הם בגיל הפנסיה, בהשוואה ל-12% בכלל הקנטון. במידה שהזדמנויות התעסוקה תשארנה מוגבלות, שיעור שזה צפוי לעלות אף יותר בעתיד.

## גלריה

Lungern seen from a train.jpg


## קישורים חיצוניים

* 

## הערות שוליים

קטגוריה:אתרי סקי בשווייץ
קטגוריה:אובוולדן: ערים